Gan ddefnyddio’r proffil disgybl a roddwyd, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.

Mae pwysigrwydd dealltwriaeth athro o ddatblygiad plentyn yn hollbwysig oherwydd bod pob plentyn yn dysgu mewn gwahanol ffyrdd ac yn gyfnodau gwahanol. Mae datblygiad cymdeithasol, emosiynol, corfforol a gwybyddol i gyd yn angenrheidiol i ddatblygiad cyffredinol plentyn. Trwy’r aseiniad yma, byddaf yn nodi lle mae Ella ar hyn o bryd yn y maes cymdeithasol, emosiynol a gwybyddol o’i datblygiad gan ddefnyddio fy ymchwil fy hun a gwahanol ddamcaniaethau datblygiad plant.

Mae’r arwyddocâd o wybod y camau o sut a phryd dylid plentyn gallu wneud pethau achos gall hyn helpu’r athro i ddeall mwy am wahanol ymddygiadau yn yr ystafell ddosbarth a sut i’w datrys. Gall creu amgylchedd ystafell ddosbarth mwy cadarnhaol hybu datblygiad disgyblion. Mae Vygotsky yn awgrymu hyn yn ei ddamcaniaeth o ddatblygiad gwybyddol a’r parth datblygiad procsimol, credodd Vygotsky bod plentyn sydd yn y parth datblygiad procsimol ar gyfer tasg benodol yn gallu cyflawni’r dasg pan fydd darpariaeth cymorth briodol (Dr. McLoed, 2019). Gall hyn annog y myfyrwyr i symud trwy’r parth datblygiad yn well. Mae agwedd gyfannol at ddatblygiad plentyn yn cyfeirio at twf, dysgu a ddatblygiad cyfan y plentyn sydd yn cynnwys datblygiad gorfforol, emosiynol, ysbrydol, ayyb “Holistic approaches to child development and learning recognise the connectedness of mind, body and spirit” (learn.sssc.uk..com, n.d.). Rhaid i athrawon fod yn amyneddgar wrth ddeall yr agwedd gyfannol oherwydd mae llawer o wahanol agweddau a all fod yn anodd ddatblygu’r ddealltwriaeth. 

Yn ôl damcaniaeth systemau ecolegol Bronfenbrenner, mae cyfoedion ysgol ac athrawon yn dod o ddan y microsystem sef y system agosaf tuag at y plentyn. Mae hyn yn pwysleisio bod ganddyn nhw ddylanwad uniongyrchol ar ddatblygiad plentyn “Relationships in a microsystem are bi-directional, meaning the child can be influenced by other people in their environment” (Guy-Evans, 2020). Golyga hyn y gall datblygiad cyfannol effeithio ar addysgu a dysgu oherwydd bod yr athrawon yn cael effaith bersonol ar y rhan fwyaf o feysydd datblygu. 

Credaf bod plentyn yn dysgu sgiliau cymdeithasol, emosiynol a gwybyddol sylfaenol iawn yn y gartref cyn cyrraedd ysgol gynradd, gallai hyn olygu bod rhai plant yn fwy datblygedig nag eraill yn dibynnu ar eu bywyd cartref. Cyfrifoldeb yr athro yw datblygu'r sgiliau hyn ymhellach. Gall athrawon wneud hyn trwy gael mwy o sgyrsiau agored a gall wneud plant gweithio gyda’i gilydd helpu datblygu sgil cymdeithasol. I weithio’n llwyddiannus yn y maes gwaith, mae’n rhaid cael y gallu i fod â meddwl agored i wahanol syniadau a bod yn ddigon creadigol i gael syniadau a’u profiadau eu hunain (Barclays Life Skills, n.d.), mae’r sgiliau yma yn cael ei datblygu’n trwy gydol bywyd plentyn ond maen nhw’n ei ddechrau yn ysgol gynradd.

Cymdeithasol
Y tair agwedd allweddol y byddaf yn eu trafod o ran datblygiad Ella yw ei datblygiad cymdeithasol, emosiynol a gwybyddol. Yn gyntaf, rwy’n credu bod sgiliau cymdeithasol Ella ar ei hôl hi ar gyfer ei hoedran yn enwedig i blentyn sydd wedi mynychu cylch chwarae ac wedi bod yn derbyn am 6 mis. Credaf hyn oherwydd nid yw Ella bob amser yn siarad yn glir trwy ddefnyddio ymatebion un gair, nid yw hi’n cychwyn sgyrsiau ac yn aml mae hi’n chwarae ar ei phen ei hun. Ymhellach, pan fydd mam Ella yn ei gollwng yn yr ysgol mae hi’n aml yn crio, efallai bod hyn oherwydd bod ganddi hi ymlyniad amwys. Gall ymlyniadau cael ei effeithio gan lawer o wahanol ffactorau, ni fydd plant gydag ymlyniad amwys archwilio llawer mewn sefyllfaoedd rhyfedd. Nodwedd arall o ymlyniad amwys yw gall y plentyn deimlo’n ofidus pan fydd y fam neu’r gofalwr yn gadael. Yn ôl Bowlby, sef damcaniaethwr a oedd yn awgrymu bod plant yn cael ei rhagraglennu’n fiolegol i ffurfio ymlyniadau cyn cael ei eni (McLeod, 2017). Efallai mai Ella yn dangos nodweddion yr ymlyniad hwn yw oherwydd nad yw hi wedi cael llawer o hoffter yn ei bywyd “Affectional bonding is a result of the social behaviour of each individual” (Bowlby, 2012, p. 85). Byddaf yn awgrymu dod â hi i’r ysgol a chymryd hi mewn yn syth felly bydd llai o amser iddi hi feddwl am ei mam yn gadael.

Yn seiliedig ar ganfyddiadau theori systemau ecolegol Bronfenbrenner, sef damcaniaeth sy’n esbonio sut mae amgylcheddau cymdeithasol yn effeithio ar ddatblygiad plant (Psychologynoteshq.com, 2013), gall athro defnyddio hwn i ddarganfod pwy sydd yn cael yr effaith fwyaf ar ddatblygiad Ella. Y gwahanol systemau ecolegol yw microsystem, mesosystem, ecsosystem, macrosystem a chronosystem. Mae angen y cymorth mwyaf ar Ella gan y ddau gysylltiad agosaf sef y microsystem a’r mesosystem, dyma rai sy’n dylanwadu fwyaf ar ddatblygiad plentyn “More nurturing and supportive interactions and relationships will likely to foster a better environment for development” (Psychologynoteshq.com, 2013). 

Gan nad yw Ella lle y dylai fod yn ei sgiliau cymdeithasol, gall athro defnyddio techneg a welais mewn ysgol bontio sef sesiynau “mood mood”. Pwrpas y sesiynau oedd cael yr unigolyn siarad am ei deimladau heb iddyn nhw sylweddoli. Bydd y plentyn yn gallu dewis grŵp ffrindau i siarad ac i chwarae gydag er mwyn hybu cyfeillgarwch a hyder. Os ni fydd ysgolion yn hybu cyfeillgarwch rhwng plentyn gall anawsterau cymdeithasol achosi i blentyn beidio â chyrraedd ei llawn botensial mewn meysydd dysgu a chymdeithasol (Ryder, 2013).

Canolbwynt damcaniaeth gymdeithasol ddiwylliannol Rogoff yw’r unigolyn a’r gymdeithas, wnaeth Rogoff datblygu ei theori gan ddefnyddio damcaniaeth Vygotsky. Credodd Rogoff fod plant yn dysgu sgiliau cyfathrebu yn naturiol sydd yn rhywbeth mae Ella'n cael trafferth eu gwneud. Cred arall yn ddamcaniaeth Rogoff yw bod plant yn dysgu trwy weithgareddau diwylliannol a bod bioleg a diwylliant yn cydweithio o ran datblygu ymddygiad dynol (Social Sci LibreTexts, 2021). Mae Rogoff yn esbonio sut mae plant yn defnyddio offer diwylliannol y maen nhw wedi gweld aelodau o'u diwylliant yn eu defnyddio “‘cultural tools for thinking’ which children acquire in the presence of skilled and experienced members of the culture” (Mey, 2003, p. 2).

Emosiynol
Mae datblygiad emosiynol yn dechrau pan gaiff babi ei eni ac mae'n parhau i ddatblygu wrth i'r babi dyfu'n oedolyn. Llawenydd, tristwch, dicter ac ofn yw'r pedwar emosiwn cyntaf y mae babanod yn eu teimlo ac wrth iddynt dyfu, mae eu hemosiynau'n ehangu. Datblygir emosiynau mwy cymhleth erbyn i blentyn fod yn bedair fel Ella. Gall hyn fod yn anodd weithiau i'r plant oherwydd eu bod yn dal i ddysgu sut i'w hadnabod, deall a rheoli ei emosiynau (Be You, 2022). Mae’n bwysig i athrawon cofio bod y gyfradd o ddatblygiad emosiynol yn wahanol i bob disgyblion:

“The rate of emotional development in children and young people can vary from person to person. Some children may show a high level of emotional skill development while quite young, whereas others take longer to develop the capacity to manage their emotions well into adolescence.”
                                                                                                                         (Be You, 2022)
Felly, er bod Ella ar ei hôl hi efallai bydd hi’n datblygu yn ei amser ei hun, mae’n rhaid i rieni ac athrawon cofio bod pob plentyn yn datblygu mewn ffyrdd gwahanol.

O gymharu â hyn, mae damcaniaeth Erikson o ddatblygiad seicogymdeithasol yn awgrymu bod wyth cam datblygiad. Ymddiried yn erbyn drwgdybiaeth yw'r cam cyntaf sy'n dechrau pan fydd babi'n cael ei eni ac yn gorffen pan fydd tua 18 mis oed. Mae'r cam hwn yn hanfodol oherwydd dyma le mae ymddiriedaeth yn adeiladu rhwng y babi a'r fam. Os nad yw’r fam yn ddibynadwy, gallai hyn effeithio ar berthnasoedd ac ymlyniadau’r babi yn y dyfodol. Mae'r ail gam yn effeithio ar blant rhwng 18 mis a thair blwydd oed. Mae'r cam hwn yn ymwneud ag ymreolaeth yn erbyn cywilydd ac amheuaeth “children at this stage are focused on developing a sense of personal control over physical skills and a sense of independence” (McLeod, 2018). Nid yw Ella wedi dangos llawer o arwyddion o annibyniaeth; mae hi’n ddibynnol iawn ar gyfarwyddyd oedolion, yn ei chael hi’n anodd gwneud dewisiadau ac mae’n mwynhau plant eraill i ofalu amdani. Er mwyn gwneud plant yn fwy annibynnol mewn amgylchedd ystafell ddosbarth, gall athro ofyn i'r myfyrwyr lanhau eu llanast eu hunain a rhoi gwobr iddynt ar ôl. Y cam olaf y byddaf yn siarad amdano yw menter yn erbyn euogrwydd sy'n effeithio ar yr oedran rhwng tair a phum mlwydd oed. Yn ystod y cyfnod hwn, mae plant yn dod yn fwy cymdeithasol, yn rhyngweithio mwy â phlant eraill ac yn dechrau cael ymdeimlad o fenter wrth arwain eraill a gwneud penderfyniadau.

Yn seiliedig ar syniadau Pavlov, gallai athro ddefnyddio cyflyru clasurol, sef y broses o ddysgu rhywbeth yn anymwybodol. Mae hyn yn gweithio trwy ymatebion awtomatig sydd wedi cael ei gyflyru a’i baru gydag ysgogiadau penodol (europepmc.org, n.d.). Gallai hyn fod o gymorth i Ella pan fydd hi’n cyrraedd yr ysgol yn y bore oherwydd os bydd sain arbennig yn cael ei chwarae, bydd hi’n gwybod yn anymwybodol bod yr ysgol yn dechrau. Er mwyn ceisio atal Ella rhag crio, gallai ei athro roi gwobr iddi os nad yw’n crio pan fydd ei mam yn gadael, bydd hyn yn ei hannog i stopio’n anymwybodol. Yn ogystal, gallai ei athro chwarae sain arall, sy'n golygu ei bod hi'n amser tacluso. Mae hyn yn rhoi’r annibyniaeth i Ella wrando ar y sŵn a dechrau tacluso heb i rywun ddweud wrthi.

Gwybyddol
Ystyr datblygiad gwybyddol yw sut mae plant yn datrys problemau ac yn datblygu sgiliau a gwybodaeth “the growth of a child’s ability to think and reason” (Stanford Children’s Health, 2019). Mae llawer o ffactorau gwahanol yn effeithio ar ddatblygiad gwybyddol plant ifanc oherwydd gwahanol amgylcheddau cartref a gwahanol faint o gyfleoedd dysgu. Byddai plentyn o deulu sy'n ennill cyflog uwch yn cael mwy o gyfleoedd, gwell addysg, a mwy o adnoddau. Maent yn fwy tebygol o lwyddo a gwneud yn well na phlant o deuluoedd sy’n ennill llai “lower socio-economic status children will perform in a more immature way on this task than upper or middle socio-economic status children of the same age” (Floyd and Course, 1979, p. 62). Rydym yn ansicr a yw Ella’n dod o deulu sy’n ennill cyflog uchel neu’n ennill cyflog isel, ond dylem ystyried hyn wrth edrych ar ei datblygiad gwybyddol.

Mae damcaniaeth Piaget o ddatblygiad deallusol yn awgrymu y byddai lefel wybyddol plentyn yn rheoli ei lefelau cymdeithasol ac emosiynol (Cohen, n.d, p. 28). Roedd Piaget hefyd yn credu bod cudd-wybodaeth plant yn mynd trwy newidiadau wrth iddynt dyfu. (Main, n.d.). Yn ychwanegol, mae’r damcaniaeth yn ymdrin â sut mae pobl yn casglu gwybodaeth, adeiladu ar y wybodaeth a’i defnyddio. Mae pedwar camau datblygiad gwybyddol yn ei damcaniaeth sef cyfnod synhwyrydd sydd yn effeithio babanod o 0 i 18 mis, mae plant oed 2 i 7 mlwydd oed yn y cam cynweithredol. Y cam nesaf yw cam gweithredu concrit sydd fod i blant 7 i 11 mlwydd oed ac mae’r cam olaf, cam gweithredu ffurfiol, yn effeithio'r oed 12 a hŷn. Mae Ella yn yr ail gam sef y cam cynweithredol. Mae plant ifanc yn y cam yma yn cynrychioli popeth yn y byd trwy ddelweddaeth feddyliol, iaith ac yn meddwl yn symbolaidd am bethau. Mae’r ffordd mae plentyn yn feddwl yn y cam yma yn egosentrig sydd yn golygu bod nhw’n canolbwyntio ar eu bydolwg eu hunain. (Main, n.d.) Gallaf weld y math o ymddygiad hyn yn broffil Ella gan ei bod yn ddweud mai’n amharod i rannu adnoddau. Yn bersonol dydw i ddim yn credu bod hon yn broblem fawr oherwydd nid yw llawer o blant yr oedran yma yn hoffi rhannu, mae'n sgil maen nhw'n ei ddysgu wrth dyfu. Mae hyn yn cytuno â phwynt Piaget ynglŷn â sut mae plant yn dysgu ac yn mynd trwy gamau wrth iddynt dyfu.

Mae damcaniaeth Vygotsky yn bwysig i ddatblygiad gwybyddol oherwydd ei fod yn credu bod plant yn dysgu ac yn tyfu o fewn diwylliant a chymdeithas. Roedd ei ddamcaniaethau yn canolbwyntio ar ddatblygiad plant, addysg, a datblygiad iaith (Cherry, 2022). Mae parth datblygiad procsimol yn gysyniad adnabyddus o Vygotsky a ddiffiniodd fel:

“The distance between the actual developmental level as determined by independent problem solving and the level of potential development as determined through problem solving under adult guidance or in collaboration with more capable peers”
                                                                                                                         (Cherry, 2022)
Er mwyn annog Ella i ddechrau gweithio’n annibynnol a pheidio â gorfod dibynnu ar oedolion, rhaid iddi fynd i mewn i’r parth datblygiad agos oherwydd ar hyn o bryd ni all drafod ateb i wrthdaro heb ymyrraeth oedolion. Felly, mae angen iddi ddysgu sut i wneud penderfyniadau gyda chyfoedion galluog fel athrawes a phan fydd hi wedi llwyddo i wneud hynny, gall geisio ei wneud heb oruchwyliaeth.

Trwy ddefnyddio cyfeiriadau at ddamcaniaethau perthnasol, ymchwil ac enghreifftiau o arfer trwy gydol yr aseiniad hwn, rwyf wedi nodi sut y gall gwahanol amgylcheddau a lleoliadau addysgol gwahanol effeithio ar ddatblygiad cyfannol plentyn. Credaf bod pob damcaniaeth rwyf wedi cyfeirio at yn yr aseiniad yn berthnasol i ddatblygiad Ella ac datblygiad pob plentyn ifanc. Y brif bobl a all helpu datblygiad cymdeithasol, emosiynol a gwybyddol Ella yw’r bobl yn ei microsystem oherwydd bod ganddynt gysylltiad uniongyrchol gydag Ella ac maent yn cael yr effaith fwyaf ar ei datblygiad. Mae’r bobl hyn yn cynnwys rhieni, brodyr a chwiorydd, ffrindiau ac athrawon. Mae’n bwysig bod y bobl yma yn helpu i Ella dal fyny ar ei datblygiad nawr cyn iddi fynd ar ei hôl yn fwy.

